Stanley Nyamfukudza
Stanley Nyamfukudza er en zimbabwisk forfatter. Romanen The Non-Believer's Journey (1980) er skrevet i eksil i England i 1977 midt under hjemlandets uafhængighedskrig og er et hovedværk i landets litteratur. Nyamfukudza skildrer settler-styrets racisme og ekstreme ulighed, de sorte forstæders elendighed, men også den vold, der præger den nationalistiske guerillas fremfærd på landet.
Efter at Rhodesia blev Zimbabwe i 1980, har Nyamfukudza levet i Harare som fabriksarbejder og har i begrænset omfang skrevet kritisk journalistik.